काठमाडौ । सूचना र प्रबिधिको प्रबर्धन गर्ने उदेश्यले सूचना प्रबिधि क्षेत्रको सबैभन्दा ठुलो मेला “सुविसु क्यान ईन्फोटेक २०१६ आगामी माघ १४ गते देखि १९ गतेसम्म काठमाण्डौं भृकुटीमण्डप स्थित प्रदर्शनी स्थलमा आयोजना गर्ने कम्प्युटर एसोसिएसन नेपाल महासंघ (क्यान महासंघ) ले जनाएको छ । राजधानीमा आयोजित पत्रकार सम्मेलनमा क्यान महासंघका अध्यक्ष बिनोद ढकालले परिस्थिति सहज नभए पनि मेलामा सूचना प्रबिधि क्षेत्रका पछिल्ला संस्करणहरु अवलोकन गर्न सकिने बताउनुभयो । साथै उहाँले आइटी पार्क अझै प्रयोगमा नआइरहेको अवस्थामा क्यानलाई संचालन गर्न दिए चलाएर देखाइदिने समेत बताउनुभयो ।
